**600.0074.29.10.02**



#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

#### ԷՆԵՐԳԵՏԻԿԱՅԻ ԿԱՐԳԱՎՈՐՈՂ ՀԱՆՁՆԱԺՈՂՈՎ

**Ո Ր Ո Շ ՈՒ Մ**

29 հոկտեմբերի 2002 թվականի N 74Ա

ք. Երևան

**ՋԵՐՄԱՅԻՆ ԷՆԵՐԳԻԱՅԻ ՍԱԿԱԳՆԵՐԻ**

**ՍԱՀՄԱՆՄԱՆ ՄԱՍԻՆ**

Հիմք ընդունելով «Էներգետիկայի մասին» Հայաստանի Հանրապետության օրենքի   
17-րդ հոդվածի ա) ենթակետը, 21-րդ, 22-րդ հոդվածները, ելնելով 2002-2003 թվականների ձմռան ժամանակաշրջանում Հայաստանի Հանրապետությունում ջեռուցման ապահովման անհրաժեշտությունից, Հայաստանի Հանրապետության էներգետիկայի կարգավորող հանձնաժողովը **ո ր ո շ ու մ է .**

1. Սահմանել՝

ա) 2002-2003 թվականների ձմռան ժամանակաշրջանում ջերմային էներգիա մատակարարող ընկերությունների կողմից իրականացվող կենտրոնացված ջեռուցման հետևյալ սակագները՝ ներառյալ ավելացված արժեքի հարկը.

|  |  |  |  |  |  |
| --- | --- | --- | --- | --- | --- |
| N | Ընկերության  անվանումը | Ջեռուցման  տևողությունը  (օր) | 2002-2003 թվականների սակագները | | |
| Բնակչության  ջեռուցման համար | | Այլ սպառողների  ջեռուցման  համար (դրամ/ԳՋ) |
| (դրամ/մ2) | (դրամ/ԳՋ) |
| 1 | Երևանի քաղաքապետարանի  «Ջերմային տնտեսություն» փակ բաժնետիրական ընկերություն | 90 | 1651 | 2905 | 2905 |
| 2 | «Երևանի ՋԷԿ» փակ բաժնետիրական ընկերություն | 90 | 1662 | 2923 | 2923 |
| 3 | «Գյումրու ջերմամատակարարում» փակ բաժնետիրական ընկերություն | 120 | 2573 | 2497 | 2497 |
| 4 | «Հայգազարդ» փակ բաժնետիրական ընկերության-ի «Գյումրիջերմո» մասնաճյուղ (գ. Մայիսյան) | 90 | 1640 | - | - |
| 5 | «Հրազդանի քաղաքային համայնքի ջերմամատակարարման տնտեսություն» փակ բաժնետիրական ընկերություն | 120 | 1709 | 2049 | 2049 |
| 6 | Սևանի քաղաքապետարանի թիվ 1 «Ջերմամատակարարում» սահմանափակ պատասխանատվությամբ ընկերություն | 120 | 2130 | 2448 | 2460 |

բ) 2002-2003 թվականների ձմռան ժամանակաշրջանում «Հայգազարդ» փակ բաժնետիրական ընկերության «Գյումրիջերմո» մասնաճյուղի կողմից ջեռուցման նպատակով առաքվող ջերմային էներգիայի սակագինը՝ 2018,6 դրամ/ԳՋ 120 օրվա համար՝ ներառյալ ավելացված արժեքի հարկը.

գ) 2002-2003 թվականների ձմռան ժամանակաշրջանում «Հրազդանի ՋԷԿ» փակ բաժնետիրական ընկերության կողմից ջեռուցման նպատակով առաքվող ջերմային էներգիայի սակագինը՝ 1751,0 դրամ/ԳՋ 120 օրվա համար՝ ներառյալ ավելացված արժեքի հարկը։

1. Բնակչությանը առաքվող ջերմային էներգիայի՝ մեկ մ2 բնակելի մակերեսի համար սահմանված սակագինը կիրառելի է ջերմային էներգիայի հաշվառքի սարքերի բացակայության դեպքում։ Հաշվառքի սարքերի առկայության դեպքում գործում է մեկ ԳՋ-ի համար սահմանված սակագինը։
2. Սույն որոշումն ուժի մեջ է մտնում 2002 թվականի նոյեմբերի 29 -ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

### ԷՆԵՐԳԵՏԻԿԱՅԻ ԿԱՐԳԱՎՈՐՈՂ

### ՀԱՆՁՆԱժՈՂՈՎԻ ՆԱԽԱԳԱՀ ՝ Վ. ՄՈՎՍԵՍՅԱՆ

ք. Երևան

29 հոկտեմբերի 2002 թ.